
Þessi er endirinn, — endir vorra lífstunda hér á 
jörðu, endir allra jaróneskra sorga og glaðværða og 
allra vorra starfa. Hér sjá augun ekkert annað en 
dauðans sigur og forrotnan; skynsemin hættir að skilja, 
og jafnvel vonin tekur að veiklast. Harðar stundir 
eru því ætíð slíkar fyrir ástvini og náunga, er. þannig 
missa sitt yndi, sína aðstoð og sína von, en líta ekk- 
ert annað en niður í hinn dimma dal og dauðansríkis 
já, ekki að eins fyrir ástvini og náunga eru þetta 
ætíð harðar stundir, heldur og fyrir alla, er þannig 
eins og sjá sína eigin gröf reidda og hvað sjálfum 
þeim á eitt sinn að mæta, því dauðinn er innrunn- 
inn til vor allra. En þetta hlýtur svo að ske, svo að 
guðs orð og hans vilji uppfyllist: „Þú skalt vissu- 
lega deyja“. En aptur stendur skrifað: „Hver sem 
trúir á mig, hann mun lifa, þótt hann deyi“, og 
drottinn segir: „Eg vil taka frá þér yndi augna 
þinna, en þú skalt ekki kveina né gráta“. Hör:er 
því ekki að eins endirinn, heldur er hér og einnig 

byrjunin; fyrir trúna á Jesúm Krist og á sáttmálans 
blóð, sem tórnfært er oss til lífs, höfum vér þá sælu 
von, að hér sé ekki að eins endir lífsins, heldur og 
öllu fremur byrjun lífsins. 

Hér enda nú hinar jarðnesku sorgir hins fram- 
lina; þær voru engan veginn smáar; mikið af þeim 
kann að vera öðrum hulið en henni, sem gekk við 
hlið honum á þessari lífsins vegferð, og bar þær með 
honum með tryggð og stöðuglyndi, en þær eru þó 
kunnar af sorgum hans, er ekki þykja hvað minnst- 
ar að bera í lífinu, nefnilega: barnamissir, eignamissir 
og heilsumissir; hver tímanleg gæði eru manni kær- 
ari en þessi? hverjum sárara að sjá á bak? þess- 
ar sorgir eru á enda. En hér er byrjun lífsins, þess 
lífs, „þar sem ekki er harmur né vein né mæða“, 
þar sem „guð þerrar öll tár af þeirra augum“, þar 
sem vor framliðni fær að vita þann tilgang, sem 
drottinn hafði með því, að leggja á hann þessar 
sorgir ; því segir og drottinn: „þó eg taki frá þör 
yndi augna þinna, þá skaltu ekki kveina né gráta“, 
því hinn framliðni er numinn burt frá allri sorg og 
mæðu, og leiddur inn á gleðinnar land. 

Hann er og numinn burt frá hinum jarénesku 
glaðværðum. „Vér vitum, að guð hafði lánað honum 
glaðvært sinni .og létta lund, sameinaða frómlyndi, 
hreinskilni og hjartanlegri einfeldni; hann var, „ein- 
faldur eins og dúfa“; og eins og hann sjálfur var 
glaður í lund, eins löt hann sér annt um, að gleðja 
aðra; það var ríkjandi tilfinning hans, að hjálpa, lið- 
sinna, Vera öðrum til vilja, þegar þeim lá á, og hann 

gjörði þetta jafnvel meir, en honum var mögulegt; 
eins og honum í sinni stöðu optlega gafst færi á, að 
auðsýna góðvild sína og gleðja aðra, sör í lagi með- 
an hagur hans stóð vel, eins lét hann það heldur 
ekki eptir verða. Slík gleðinnar og góðviljans lund 
er mikil guðs gjöf, enda mun hún hafa létt mikið 
raunir hans. En bæði hin glaðværa lund og góðvilj- 
inn eru, eins og annað Íleira, ekki einhlít, svo krist- 
inn maður þarf ekki síður að vera „slægur sem högg- 
ormur“ en „einfaldur sem dúfa“, því margir af ávöxt- 
um þeim, sem hinum glaðlynda frambjóðast hér, eru 
rotnir, já, eitraðir, banvænir, ilmur dauðans til dauða. 
Og eins er góðviljinn, að heimurinn misbrúkar hann, 
ef til vill, til að smeygja inn í hið ljúfa hjarta og 
beygjanlega syndsamlegum löngunum og ástríðum. 
Frá þessum freistingum er hann burt numinn, og hið 
nýja líf er byrjað, þar sem gleðin er hrein og ó- 
meinguð og engin freisting mætir henni framar, þar 
sem hin glaðlynda sál finnur þann fögnuð, sem ekki 
grandar, og svalar sér í sameining hinna útvöldu, og 
þar sem hið góða hjarta, hið hreina og einlæga og 
kærleiksfulla hjarta, finnur sér hagkvæman bústað til- 
reiddan í ríki kærleikans, hjá konungi kærleikans, 
þegar það er endurleyst af fjötrum þeim og freisting- 
um, sem það hör á við að búa. Grát því ekki né 
kveina, segir drottinn, þó eg taki yndi augna þinna 
frá þér; því hann nýtur fagnaðar hjá hinum heilögu, 
og er frelsaður frá hinum vanhelga solli heimsins. 
Hér er endir hans starfa. Hinn framliðni hafði 
allt sitt líf verið starfsamur, ötull og atorkusamur við 

það verk, er hann lagði sig að; allt þar til lífsdag 
hans tók að skyggja, var hann að stunda verk sinn- 
"ar köllunar; þá bnð hann frá því og — sofnaði. það 
mátti segja um hann, að hann ynni sitt verk, með- 
an dagur var. Með því móti, að leita þannig sinnar 
atvinnu og neyta síns brauðs Í sveita síns andlitis, og 
með sparsemi innan húss, gat hann framfleytt heimili 
sínu með sóma og optast nær verið öðrum hjálpleg- 
ur. þessu fylgdi ör og bráð lund, sem að má ske 
hafi mátt segja um stundum í striti lífsins: „Þú 
mæðist í mörgu“. Í starfi sinnar köllunar sýndi hann 
staka trúmennsku og samvizkusemi við sinn lánar- 
drottin, því gagn þess, sem hann átti reikning að 
standa, lá honum mjög á hjarta sem velþenkjandi 
manni. Trúnaður í sinni stétt er yfirmáta fögur dyggð 
og ekki svo almenn, enda hefur hún fyrirheit í guðs- 
orði, að sá, sem er trúr yfir litlu, skuli setjast yfir 
mikið. Hans jarðnesku störf eru á enda, en vor trú 
og von er til guðs, að hér byrji og með nýju lífi 
hans störf; því vor jarðnesku störf eru í raun og 
veru ekki annað en æfingarskóli, og hvað vér störfum, 
hefur í rauninni ekkert gildi, nema að æfa oss í hinu 
góða, æfa oss Í að gjöra rétt og auðsýna kærleika og 
efla hið góða; það er þessi æfingin, sem fylgir oss; 
en hvað vér störfum og byggjum, það er heimsins; 
að gjöra rétt, að tala satt, að vera trúr, það er, sem 
vör flytjum með oss yfir í hið fullkomnara líf, þar 
sem hinn starfsami einnig fær sitt verk að vinna, 
hinn trúi sitt pund að. verzla með; guðsríki hefur og 
stað handa hinum iðjusama, því „guð vinnur allt að 

þessu“, og það hefur stað handa hinum trúa, því guð 


er eilíflega trúr. Grátið því ei né kveinið, þér ept- 
irlifandi vinir! því hér eru sorgir hans á enda, hér 
byrjar hans líf og hans fögnuður og hans starf, ekki 
í því forgengilega, heldur í hinu óforgengilega. Vér 
getum því Í trúnni á miskun guðs fyrir Jesúm Krist 
sagt hér skilið við hann í síðasta sinni á heimili 
hans, ekki að eins grátandi, eins og hinu náttúrlega 
hjarta er eðlilegt, heldur og fagnandi, eins og hinu 
trúaða hjarta er eðlilegt, og þakkað guði fyrir hans 
lausn til hins betra heims. 

En þessi hin sama trú, sem huggar oss eptir 
vora ástvini, með því, að þeim líði vel, hún á einnig 
að vera athvarf og stöðug stytta hinnar eptirþreyjandi 
ekkju; hún hefur,á þeirri næstum 25 ára vegferð 
borið allar hinar sömu sorgir, sem hann, máske fund- 
ið þyngra til sumra, og þar á ofan bætist nú þessi 
sorg, ein sú þyngsta, sem fyrir kemur í lífinu. þessi 
sama trú á að vera yðar athvarf, að það er ekki hér, 
sem lífið fullkomlega byrjar, heldur eptir þennan flutn= 
ing til annars líls; að hér er að eins forsmekk sæl- 
unnar að finna í trú, kærleika, hlýðni, þolinmæði, von, 
að þessa lífs sorgir eru — eins og ritningin segir — 
einkis að meta í samanburði við þá sælu, er á síðan 
mun við oss opinber verða. þannig að eins getur 
þetta líf, jafnvel með öllum þess sorgum og andstreymi, 
orðið oss þægilegt, þegar vér hlýðnir og þolinmóðir 
getum tekið á móti öllu því, sem:að höndum ber, og 
skoðað það, eins og það í raun og veru er, sem föð= 

urlega handleiðslu drottins, sem elskar oss svo langt- 
um meir, en vér getum leitt oss í hug. 

Og þér. eptirlifandi börn! það er hin sama trú, 
er lyptir hjörtum yðar upp, svo þér getið fylgt líki 
föður yðar héðan með trúartrausti, sem á að halda 
yður glöðum og ánægðum eptir hér í heiminum; hér 
er yður auðsén sá tilgangur guðs, í að burt kalla föð- 
ur yðar, að þér skuluð nú fara að auðsýna dyggðir 
í lífinu, í því að styðja nanðstadda móður, að þér 
skuluð nú taka til starfa og byrja yðar dagsverk, 
bæði með því, að leita yðar atvinnu, og einkum með 
því, að læra að hlaupa dyggðarinnar skeið, ganga í 
berhögg við hið vonda, sem mætir í lífinu, við lesti 
og ósiði, og læra að standast árásir freistinga, sem 
heimurinn er fullur af; slík barátta hæfir ungum 
kristnum mönnum, sem eru í broddi lífsins; að þér 
geymið dyggðir föðursins, sem dýrmætan arf, dugnað 
og starfsemi, hjartagæzku og trúmennsku, og varizt 
aptur það, sem hann kynni að hafa steytt á. Vér 
eigum að vera þjónar drottins, þ. e. honum trúir, eins 
og vér ætíð göngum fyrir hans augliti, en til þess 
verðum vér að læra að elska hann, verðum að biðja 
hann að kenna oss kærleikann; ef vör svo elskum 
hann og erum trúir, þá eru sorgir og fátækt ekkert, 
sár og sjúkdómar ekkert, auður og metorð ekkert, 
munaður og velsæld heimsins ekkert, dauði og gröf 
ekkert, vér höfum þá allt, og skortir ekkert. 

Vör kveðjum þig svo, vor framliðni bróðir! með 
þakklátum tilfinningum fyrir þær unaðsemdir, sem vér 
nutum í þínum samvistum og návistum. Drottinn! 

veit þú hans anda sælunnar frið og fró, gjörðu hans 
dupt, sem héðan er útborið og niðursáð verður í veik- 
leika, vegsamlegt á hinum mikla upprisudegi alls holds 
fyrir Jesúm Kristam. Amen. 

Il. 


LIKRÆÐA, 
flutt í Reykjavíkur dómkirkju, af prófasti Ó. 
Pálssyni, dómkirkjupresti. 


Miskunsami guð! þú sendir bæði sorg.og gleði með 
hinu sama föðurlega hjarta til allra þinna barna; æ, 
hugga þú og styrk hjörtu þeirra, sem syrgja yfir 
þessum moldum. Vertu sjálfur hinn trúfasti ástvinur 
þeirra, sem fella harmatár yfir ástvinamissinum. Og 
vor allra, sem hér erum komnir og heiðrum minn- 
ingu hins góða manns, sem þú hefur kallað til. þín, 
virztu að minnast í náð og miskun, að það verði oss 
innrætt, að vera viðbúnir við vorri óvissri dauðastund, 
svo hvenær sem hún kemur, fáum vér dáið í þér og 
öðlast lífsins kórónu. Amen. 


Vér höfum komið hér saman til þess, að veita vora 
síðustu þjónustu einum af hinum sannkölluðu góðu 
meðbræðrum vorum. Dauðinn hefur svo sem í skynd- 
ingu brugðið sinni sárbeittu sigð og tekið hann í burtu 
frá oss á hádegisstundu lífsins, þar sem hann enn 
nú með fullu fjöri, með jafnri ráðvendni og dug gegndi 
skylduverkum sínum, og gröfin verður honum svo til- 
reidd, að margur staðnæmist þar með hreinskilnum 

söknuði, en allir þeir, sem nokkuð gjör þekktu þennan 
vorn framliðna bróður, munu þar heiðra minningu 
hins rjettláta, sem máske með þeim grandvarlegleika, 
sem það er framast unnt fyrir veikan mann, stund- 
aði þetta, sem varðar mest af öllu, að varðveita ó- 
skerta samvizku bæði fyrir guði og mönnum. Stærri 
hrósunar fær enginn leitað hér stundlega, og hún er 
í raun réttri sú eina sanna, því hún er sú, sem fylgir 
manninum eptir héðan og þangað, sem hann fer, til 
þess að meðtaka hlutskipti þeirra, sem hjeldu trúnni 
til enda. En hún er og svo fyrir þönkum og hjört- 
um þeirra, sem eptir lifa, hin sanna hrósun; því hverja 
sannfæringu, sem meira er varið í, geta þeir geymt 
yfir hans gröf, en þá, að þar sé það lífsskeið runn- 
ið til enda, sem jafnan var þreytt á vegum dyggðar 
og ráðvendni. Og þeir, sem sorgbitnir standa við 
gröf hins horfna ástvinar, þeir fá og í sanni við þetta 
eitt huggast, að sá vegur, sem hér virtist að enda, 
hann lá til guðs, og það er þeirra síðasta og dýr- 
mætasta huggun, að og svo þeirra eigin lífsleið muni 
þar hafa sitt síðasta takmark, og þeir sameinast þar 
aptur fagnandi og glaðir, sem hér skildu með sorg. 
Þessi vor sæli bróðir er héðan horfinn svo sem 
á miðjum degi lífsins, því hann lifði að eins nokk- 
uð á hið fertugasta og áttunda æfiár; hann, sem fyr- 
ir fáum dögum gekk með fullu fjöri að sínum skyldu- 
verkum, með sinni vanalegu trúmennsku og dugnaði, 
hann liggur nú andvana lík. það er jafnan sorglegt 
og sviplegt, þegar bræður vorir hverfa oss þannig, 
og er það því fremur, sem vér eigum að sjá þeim á 


12 


bak, sem voru og reyndust oss betri. Og við gröf 
þessa bróður söknum vér allir úr flokki vorum hins 
vandaða góðmennis, sem var bæði hugljúfur og kær 
hverjum, sem við hann kynntist. Vér þekktum hjá 
honum bæði dug og þrek, sem gjörði, að hann mátti 
teljast með dugnaðarmönnum í sinni stétt; en eink- 
um var því pundi varið með hinni grandvöru trú- 
mennsku, þar sem að vaka átti yfir og líta á annara 
hag. Hvað honum var trúað fyrir, geymdi hann svo, 
að hann vildi heldur allan halla líða sjalfur, en að 
annara rétti væri misboðið í nokkru. 

En þegar minnzt er á þetta í fari hins framliðna, 
þá er í endurminningu þeirra, sem þekktu hann, svo 
margt sameinað þar við, sem tiltalar hjörtunum og 
gjörir minningu hans heiðurs og elsku verða. Vér 
göngum ekki að hans gröf fremur en nokkurri ann- 
ari, eða fremur en nokkur einn af oss getur vænt að 
þeir eptirlifandi munu einu sinni ganga að hans eigin 
gröf, án þess að vér vitum, að á veikleika sé að 
minnast. En — það munu flestir, sem verði að játa 
fyrir sjálfum sér, að þeir mega óska þess af hjarta, 
að þeir láti ekki meira eptir af þvílíkri minningu, en 
þessi framliðni bróðir. En — þeir mega og svo óska 
hins, að þeir fái skilið eptir minningu hans hreinu 
og óflekkuðu manndyggða. Því það verður með mikl- 
um sanni sagt, að sál hans var bæði hrein og trygg 
og frásneidd allri hrekkvísi; þar sem aðrir í kring um 
hann, eins og jafnan í heimi þessum, lögðu leiðir 
sínar um krókótta vegu, þá hélt hann jafnan sinni 
sömu stefnu, hreinn og beinn í hugsun, orði og við- 

móti, og það var þar fyrir, að heimsins vélabrögð 
gjörðu minna til að skaða hann, en margur hugði 
eða gætti. Sál hans var yfir höfuð hin stöðuga og 
þrekmikla, sem jafnan hélt það í fyrirrúmi fyrir öllu, 
að gá að guði og því, sem rétt er. Með þessu sama 
hugarfari leit hann á sín eigin lífskjör; þau voru opt 
og tíðum sameinuð talsverðum örðugleikum; en hann 
gegnumgekk það þolgóður, og þegar hvað eina því 
líkt var afstaðið, horfði hann til baka yfir það með 
hinu sannguðrækilega hugarfari; og hann minntist 
opt viknaður á handleiðslu drottins, þakklátur fyrir 
það, hvernig hann hafði framleitt hann í gegnum lífs- 
ins raunir, og gefið á margan veg að njóta þess, sem í 
sanni má kallast blessun. Hann ljet það jafnan ásannast, 
að hann var leiddur í gegnum lífið af föðurhendi, og kunni 
af henni að taka við hinu stríða, eins og hinu blíða. 
Í öllu viðmóti sínu var þessi framliðni jafnan 
hið sannkallaða góðmenni, sem það í öllu mátti sjá 
og finna, og aldrei vildi neinum öðruvísi en vel, hjálp- 
samur opt, framar en hann mátti, hreinskiptinn, ein- 
lægur og alúðlegur við alla þá, sem við hann áttu 
að skipta. En hann var og svo tryggur og falslaus 
vinur þeirra, sem hann gjörði sör að vinum, og Sá, 
sem aldrei gleymdi því, er honum hafði verið gjört 
vel til, og að því skapi var hann umburðarlyndur 
við það, sem honum kunni að vera á móti gjört, en 
löt sör annt um þetta, að hann sjálfur aldrei móðg- 
aði neinn. Það er því í mörgu falli, að vér með 
verðskulduðum söknuði skiljumst við þennan góða bróð- 
ur, sem umgekkst hjer eins og sannur dánumaður, 

og víst því hugþekkari hverjum einum, sem hann 
hafði meira af honum að segja. 

Hvað þetta sæla góðmenni var við alla þá, sem 
við hann kynntust, það var hann þó einkum þeim, 
sem stóðu honum næst, við ættingja sína og sitt eigið 
hús. Þar kom fram hið góða og viðkvæma hjartalag 
hans. Ekkja hans, sem búið hafði með honum á 25. 
ár, Saknar þar hins tryggasta og umhyggjusamasta 
maka, sem reyndist henni jafnan því betur, sem á 
meiri raunum var að kenna, með alúð og vakandi 
umönnun fyrir því, sem eflt gat hennar heillir. Sorg- 
bitin horfir hún hér á eptir sínum bezta ástvini, og 
minnist þess, hvernig hann, þakklátur og undirgefinn 
undir guðs vilja, tók sameiginlega með henni öllum 
lífsins kjörum, og gjörði það, hvað í hans valdi stóð, 
til þess að létta henni þau örðugu sporin, sem þau 
hlutu að ganga saman. Sú samleið, sem, hvað sem 
á henni mætti, var jafnan gengin samhuga, í ró og 
friði, er að sinni slitin, en hin huggandi trú og von er 
þessi, að hún aptur muni liggja saman í hans friðarheim- 
kynni, í hverjum allar hreinhjartaðar sálir munu samein- 
ast, án þess að neinar dauðans aðfarir fái framar aðskilið. 

Það eru 5 börn, sem fella hin hreinskilnu sakn- 
aðartár yfir gröf þessa bróður vors, en önnur ð hafa 
þegar fagnandi horfið í hans faðm. Og þau börn 
hans, sem lifa hér eptir, syrgja, þar sem hann er, 
hinn góða föður, sem varði kröptum sínum til þess 
að annast þau, minntist þeirra jafnan með viðkvæmu 
hjarta, og Óskaði einskis fremur, en að fá leitt þau 
áfram til dyggðar og guðsótta, til þess, sem væri þeirra 

sönn lukka. Þó honum væri snemma burtu kippt, 
veittist honum samt að lifa, þangað til hann hafði leitt 
þau öll fram yfir æskuskeiðið. Og mér er glöggt í 
minni, með hverjum guðrækilegum orðum að hann 
ekki alls fyrir löngu, þegar hann hafði lokið þessari 
skyldu við hið yngsta barn sitt, þakkaði drottni bæði 
fyrir það, að hann gaf honum að endast til þess, og 
fyrir alla handleiðslu hans, og það var eins og þá 
horfði hann glögt fram á, að það fótmálið væri nærri, 
sem nú er stigið. á 
Og það er stigið; hið hugþekka góðmenni er 
ekki lengur hér á meðal vor; hann er horfinn þang- 
að, hvar það er allra vor ósk og von að lenda, þeg- 
ar þetta lífsskeið er úti. En gröfin, í hverri hans 
dauðlegar leifar verða lagðar til hvíldar, hún minnir 
oss á þær fögru dyggðir: hina, grandvöru trúmennsku 
og ráðvendni, hið guðrækna og góða hjartalag, tryggð 
og staðfestu og góðan vilja til allra ; já, hún minnir 
á það í mörgu falli, hvernig vör skulum lifa til þess, 
að vör fáum að lyktum dáið dauða hins rjettláta; því 
það er gröf þess manns, hvers lífsferill að minnir í svo 
mörgu á þetta boð og fyrirheit: „Vertu trúr allt til 
dauðans, og eg skal gefa þér lífsins kórónu“. Amen. 

lll 
GRAFSKRIPT OG ERFILJÓÐ. 


1. Grafskript. 


IF 
Galt hér skuld alls lífs 
góðum harmdauði 


Factor MATTHÍAS JÓNSSON MATTHIESEN, 
fæddur 6. júní 1812, 
giptur 26. júní 1835 
Guðrúnu Steindórsdóttur Vaage, 
átti með henni 10 börn, af þeim lifa 5, 
dáinn 18. des. 1859. 


*k 
Ea * 


Hann var öllum góðviljaður, 
vinum trúfastur, 
skyldmennum ástríkur, 
þurftugum hjálpsamur. 
Líf hans var fyrirhyggjusamt, ötult, starfsamt; 
viðmótið ljúfmannlegt, falslaust, 
tilgjörðarlaust, glaðlegt og þó stillt. 

Því 


sakna skyldmenni, 

sakna vinir, 

sakna hjálpþurfar, 

saknar góður hver 

hins góðhjartaða. 
Lokið er starfi, Því að hans orð 
lokið mæðu, um aldir standa: 
lokið lífs er skuld. munu miskunsamir 
En sá, erskuld vora = miskun hljóta; 


skuldlaus galt, er því nafn ritað 
skuld hefur afmáð af náð drottins 
hina skelfilegu. liðins lífs í bók. 
Svo setti framliðnum vini 
PG 


rr 


2. Erfiljóð. 


5Ý 


il 
Hryllir opt hug, 
Helja nær lífsandann rekur á bug; 
hreystin sjálf verður að veiki, 
vonin á reiki. 


2. 
Hversu sem hér 
hérvistar samferðin gleðileg er 
lífsins á skammförnu skeiði, 
skilja þrátt leiðir. 

ða 
Þung finnst oss þraut 
það, fyr en oss varði af rennsléttri braut, 
horfinn er Matthías mæti, 
er margt bar ágæti. 


4. 
Staðfesta, snilld, 
stakleg mannelska, tryggð, friður, góðvild, 
hans lýstu hverri? á stundu 
hjartgöfgri lundu. 
. 
Ástúð alreynd, 
ættrækni samtaka dugnaði? og greind 
önnur trautt eins meðal lýða 
mun auðfengin víða. 


6. 
Saknaðar-sár 
svella nú ástvinum, fella mjög tár 
allmargir angurs við nauðir, 
auðgir og snauðir. 


l 
Hve systkin hans, 
hjú, börn og kvinna hins nýtasta manns 
nauðug að nábýli feta 
nærri má geta. 
8. 
Horfinn er hann, 
holdið gröf byggir, en andinn ljóssrann, 

hal engan hæfir úr máta 
heimnuminn gráta. 


Sl 
Liggur leið vor 
loks allra saman við efsta fótspor, 
hana þó krókótta köllum, 
Krists að ljóss-höllum. 


10. 
Opna blóðund 
Alvaldur græðir, hann sæti þinn blund; 
vinur! öll aldamót yfir 
andi þinn lifir. 
G. Torfason. 

Hör aptan við er prentuð grafskript og erfiljóð, 
er samin voru eptir bróður hins framliðna, Guðmund 
heitinn Jónsson, af því að ekki gafst betra tækifæri 
tilað geyma þau á prenti handa ættingjum og vinum. 


1. Grafskript. 


Eið 


Hér hvílir 
yngismaður sem andvana lík, 


GUÐMUNDUR JÓNSSON MATTHIESEN, 


fæddur 30. maí 1814, 
dáinn 20. febrúar 1843. 


Hann 
harma foreldrar og systkini sjö, 
trega vinir, og vandamenn. 
Hans 
sakna þeir, sem þekktu. 


* ð * 


Dauðinn ef beittum bregður ljá, 
brýndum helsóttar eitursteini, 
hreysti? og fríðleikur hníga má, 
hagleikur, snilld ei varna meini; 
allir föllum vér einn í val, 
sá ungi má, en gamall hlýtur; 


21 


ósærð af návalds feigðar fal 
fer dyggð til guðs og launa nýtur. 


Svo minntist bróður síns syrgjandi 


Páll J. Matthiesen. 


2.  Eríiljóð 


við andlátsfregn GUÐMUNDAR JÓNSSONAR presta 
- MATTHÍASSONAR á Arnarbæli (er deyði 20. febrú- 
ar 1843). 

Opt verður svart fyrir sjónum, 
því svipul er gleði; 
fátt er, sem þó reynist þyngra, 
en þegar til moldar 
ungir og öflugir falla, 
sem yndi? og stoð veita, 
þá er sem hásunna hverfi 
og húmi að dagmálum. 


2. 
Nú er sá fallinn til foldar, 
er foldar var sómi; 
geymist þar gimsteinn í jörðu, 
sem Guðmundur hvílir; 
banamein olli, því ellin 
þeim ei veitti kvilla; 

kölluð var hetjan, er hlýða 
varð helþrumu röddu. 


3. 
Nú ertu fallinn til foldar, 
er flestir þó vildu 
tilvinna mikið að mættir 
í mannbyggðum lifa; 
foreldrar sárlega sakna, 
þig systkinin trega, 
vinir og hásetar harma 
meé heimilisfólki. 


4. 
Það er mér ósýnt, að eigi 
sér eins margar dyggðir 
nokkurs manns bústað í brjósti, 
sem birtust í þínu. 
Geðlempni, góðfýsi, stilling 
og glaðværð í hófi, 
tálleysi, tryggð og þolgæði, 
er trautt fær sér maka. 


9. 
Fylgdust að framkvæmd“og iðnin 
og forsjálni gætin, 
samtaka sinnis-háleika 
og Sálar-atgjörfi; 
hugrekkin, hetjumegn studdi 
með handlags íþróttum; 

votta það verkin hinfmerku, 
er verðskulda hrósið. 


6. 
Því ertu fallinn til foldar, 
að faðirinn góði 
lét þig um hádegi hvílast; 
þú hafðir vel unnið; 
magnþrota mundin þín hvílist 
rótt móður í skauti; 
andi þinn fagnandi fluttist 
til fullsælu - starfa. 


G. Torfason. 

